Jelaskan Biografi dan kerjaya dari Senarai pengkaji Islam dari Barat dalam bahasa melayu

Goldziher mendapat pendidikan di universiti-universiti di Budapest, Universiti Humbolt Berlin, Leipzig dan Leiden. Pada tahun 1873, dengan sokongan kerajaan Hungary, beliau melawat Syria, Palestin dan Mesir dan mengambil kesempatan mendengar syarahan para syeikh Universiti Al-Azhar di Kaherah.

Pada tahun 1890 beliau menerbitkan Muhammedanische Studien dalam mana beliau menunjukkan bagaimana Hadis dan bukannya kata-kata Nabi MUhammad (SAW) mencerminkan kontroversi doktrin dan perundangan Islam dalam tempoh dua ratus tahun selepas kewafatan Nabi Muhammad. Beliau mempercayai kuat bahawa perundangan Islam berlandaskan undang-undang Romawi, namun pada pendapat Patricia Crone tidak seperti kelazimannya, hujah-hujah Goldziher "lemah".

Teori Goldziher bahawa Hadis dirakamkan pada akhir abad kedua dan ketiga Hijrah disangkal oleh Josef Horovitz yang menunjukkan Hadis dikumpul dan dirakamkan pada suku pertama abad kedua.

Karya-karya Goldziher sering diketengahkan berikutan serangan kritis Edward Said dalam bukunya Orientalisme. Said (seorang Arab Kristian) berhujah bahawa pengasas Orientalisme kurang mengkaji keadaan sebenar Timur dan lebih merangka imej berhubungnya daripada kepercayaan psikologi prasangka mereka. Di kalangan prasangka tersebut ialah masyarakat yang kaku dan tidak berubah-ubah yang sentiasa berkedudukan rendah berbanding Eropah Kristian.